|  |
| --- |
| **Temagruppe: Bebyggelsesgruppen** |
| **Overskrift:**  **Byggematerialer, bebyggelsesprocent, max størrelse af huse, belysning, veje og stier, vandhuller og vandløb** |
| **Billede eller figur til illustration:**  **Et billede, der indeholder udendørs, træ, græs, vand  Indhold genereret af kunstig intelligens kan være forkert.** |
| **Hvorfor er dette vigtigt:**   * Buresø bliver et stadigt mere attraktivt sted at slå sig ned, hvilket øger belastningen af naturen. * Der er i samfundet en tendens til at nedprioritere naturen, hvor man bor (med stadigt større bebyggelser; mere anvendelse af udendørsbelysning; dræning og opfyldning af vandhuller og vandløb; indførelse af ikke hjemmehørende planter mm. * Vores nuværende lokalplan har nogle meget vage formuleringer omkring naturen, og stammer fra dengang, hvor man byggede mindre huse 50-60 m2, der var mere vild natur. Karakteren af Buresø-området er lige så stille ved at blive ændret, og vi må tage stilling til, hvordan vi kan beskytte området. Det kan bl.a. være ved at stille skærpede krav til f.eks. nye byggeriers udformning og størrelse, byggematerialer, belysning, belægning af veje og stier m.m. |
| **Vision/ønske for fremtiden:**  At Buresø, med hensyntagen til beliggenheden i Naturpark Mølleåen, bevarer sit sommerhusområde-præg, og naturen i Buresø understøttes så meget som muligt i forhold til kommende bebyggelse.    Derfor er det nødvendigt at øge bevidstheden om, at vi bor i et område, hvor naturen skal beskyttes og prioriteres, så områdets attraktive og rekreative karakter som fritids- og sommerhusområde bevares i videst muligt omfang til glæde for både nuværende og kommende beboere. |
| **Hvilken lovgivning og regler regulerer området og med hvilket indhold?:**  **Nuværende lokalplan**  **kommuneplan** |
| **Konkret forslag til nye tiltag for jeres temaområde og hvor det kunne medtages:**  **Lokalplan**  **Ordens reglement**  **”Velkommen til Buresø” folder**  **Skriv gerne tekstforslag:**  **Bebyggelsesgruppen har primært kigget på lokalplans ændringsforslag.**  I flere tilfælde optræder der flere ændringsforslag til det samme emne, forslag, der divergerer i forhold til hinanden. Det afspejler emner, som vi i gruppen har haft forskellige meninger/holdninger om. Uddybende bemærkninger er tilføjet i parentes.  Vores ændringsforslag/tilføjelser angår paragrafferne 5, 7, 8 og 9 i lokalplanen. *Tekst i kursiv er lokalplanens nuværende tekst.*  *§5 Veje, stier og parkering*  Forslag 1: *5.5 De eksisterende veje og stier i området opretholdes i øvrigt med deres nuværende forløb* og form, dvs. ikke-asfalterede, *som private fællesveje med ret til færdsel for samtlige grundejere og øvrige færdselsberettigede – ligesom de eksisterende åbne pladser og lignende færdselsarealer opretholdes som sådanne.* Det skal dog være tilladt at etablere en kortere ”tunge” op til Skovvej/Klokkekildevej for at imødegå markante huldannelser i overgangen mellem grusvej og asfalteret vej.  *§7 Bebyggelsens omfang, placering og ydre fremtræden*  *7.1.* Bebyggelsesprocenten for den enkelte ejendom må ikke overstige 10.  Forslag 2: Bestemmelsen bevares uændret. (Flertallet i arbejdsgruppen tilslutter sig her, det vil sige 5 ud af 8)  Forslag 3: Bebyggelsesprocenten for den enkelte ejendom må ikke overstige 15%. (forslag fra 3 medlemmer fra arbejdsgruppen)  Forslag 4: Bebyggelsesprocenten hæves til 25% for helårsgrunde.  (forslag fra eet medlem fra arbejdsgruppen)  Forslag 5: Bebyggelsens boligareal må ikke overstige 250 kvm. Det gælder også i tilfælde, hvor ejendommens grundareal udgør mere end 2500 kvm. Men genopførelse efter brand eller lignende som hidtil. (Flertallet i arbejdsgruppen tilslutter sig her, det vil sige 7 ud af 8)  *§8 Bebyggelsens ydre fremtræden*  Forslag 6: Pkt. 8.2 ændres til: Der må ikke anvendes hårde materialer på både bygningssider og tagflader, men gerne bløde materialer. Anvendes f.eks. tegl på tagflader, skal bygningssiderne opføres i blødt materiale, f.eks. træ. Ved hårde materialer forstås f.eks. mursten, gasbeton, stål-/aluprofiler, pudset mur, kampesten, plast/kunststoffer. Ved bløde materialer forstås f.eks. træ, bindingsværk, strå, tagpap, sedum, græs. Blankt glaseret tegl må ikke anvendes.  Forslag 7: Nyt pkt. 8.3: Bebyggelsen må ikke belyses udvendigt. Udendørs belysning mhp. færdsel på ejendommen begrænses mest muligt og skal udføres som parkbelysning med lavt siddende armaturer (jfr. §6, pkt. 6.1.1.) Udendørs belysning skal styres af automatisk tænk/sluk funktion med bevægelsessensor, så belysningen slukkes, når der ikke længere foregår aktivitet, som kræver belysning.  (Foreslås af eet medlem af gruppen)  Forslag 8: Nyt pkt. 8.3: Udvendige lamper (afskærmet belysning) monteret på huset ved udvendige døre, terrasser, carporte, garager, skraldespande, udhuse, mm, er tilladt. Projektøragtig belysning af bygninger og af have/træer er ikke tilladt. Udvendige lamper såvel som udendørs belysning mhp. færdsel på ejendommen begrænses mest muligt og skal udføres som parkbelysning med lavt siddende armaturer (jfr. §6, pkt. 6.1.1.) og belysningen skal slukkes, når der ikke længere foregår aktivitet, der kræver belysning. Dette kan styres af automatisk tænk/sluk funktion med bevægelsessensor, der er afbrudt om natten så belysningen ikke tændes af katte, rådyr, mm.  (Flertallet i arbejdsgruppen tilslutter sig her, det vil sige 6 ud af 8)  Forslag 9:  Sommerhuse fremover skal bygges i træ.  (Forslag fra eet medlem af gruppen)  *§ 9 Ubebyggede arealer*  Forslag 10: *Eksisterende søer og moser* og vandhuller *må ikke opfyldes,* eksisterende grøfter må ikke opfyldes eller spærres, uanset de evt. ikke er vandførende hele året, *og det omgivende terræn må ikke ændres.*  **Forslag til kommende folder ”Velkommen til Buresø”**  Lavenergi-julebelysning med ensfarvet, ikke-blinkende lys er tilladt i perioden 1.11-31.1. Skal være slukket mellem klokken 23.00 og 06.00.  **Emner som kunne behandles af gruppen, men som ikke pt er medtaget**  Brændeovne, skorsten og fyring  Solceller  Varmepumper  Begrænsninger i befæstede arealer |
|  |